વકીલો દ્વારા કોઇ ઘટના કે મુદ્દાને લઇને કોર્ટનાં કામકાજથી અળગા રહીને કરવામાં આવતી હડતાળનાં કારણે ઘણી વખત કોર્ટની કામગીરી પણ અટકી પડતી હોય છે. ત્યારે સુપ્રિમ કોર્ટમાં આવેલા ક્રિષ્નકાંત તમરાકર વર્સીસ મધ્યપ્રદેશ રાજય સરકારનાં કેસનાં ચુકાદામાં સુપ્રિમે વકીલોની હડતાળો પર અંકુશ મુક્યો છે. જેની સામે દેશભરમાં વકીલોમાં રોષ જોવા મળી રહ્યો છે. ત્યારે ગુજરાત બાર કાઉન્સીલ દ્વારા તા 17મી સપ્ટેમ્બરે સ્થાનિક કક્ષાએ આ પાબંધી સામે જાગૃતિ અભિયાન તથા વિરોધ સુત્રોચ્ચારનો કાર્યક્રમ નક્કી કરવામાં આવ્યો છે.